section_heading: TSG 1899 Hoffenheim - posudba
paragraph_text: Nova sezona (2011/2012) za Srđana je bila puna ozljeda i traženja prave forme. Ništa nije promijenio ni odlazak na posudbu u Hoffenheim u toj polusezoni. Nakon obećavajućeg početka, u četvrtoj utakmici ozlijedio je križne ligamente i sezona je praktički za njega bila završena. Na ljeto je uslijedio povratak u Wolfsburg, odnosno novi početak. Wolfsburg je kupio nove igrače i činilo se da za Lakića u toj momčadi nema mjesta. No, Lakić se vrlo brzo vratio u odličnu formu i kao prvi strijelac priprema nametnuo se kao idealno rješenje u udarnoj postavi. Nakon lošeg prvenstvenog starta momčadi, to se i dogodilo.